1. sz. melléklet

**Bonyhád Város Önkormányzati Képviselő-testülete**

**bizottságai által ellátandó feladatkörök**

I. Pénzügyi Ellenőrző és Jogi – Ügyrendi Bizottság:

1. véleményezi az éves költségvetési javaslatot és a végrehajtásáról szóló féléves, éves beszámoló tervezeteit,
2. figyelemmel kíséri a bevételek alakulását, különös tekintettel a saját bevételekre, a vagyonváltozás (vagyonnövekedés, csökkenés) alakulását, értékeli az előidéző okokat,
3. vizsgálja a hitel felvétel indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és bizonylati fegyelem érvényesítését,
4. ellenőrizheti a helyi adók kivetését, az adóbehajtási feladatokat,
5. véleményezi az évközi előirányzat módosításokat,
6. részt vesz az önkormányzati rendeletek szerkesztésében,
7. ellenőrizheti a hatósági ügyintézést, a közös önkormányzati hivatal munkáját,
8. véleményezi az ügyintézésről, a hivatali munkáról készült előterjesztéseket,
9. javaslatot tesz a polgármester és az alpolgármester bérére, bérfejlesztésére, a polgármester jutalmazására,
10. nyilvántartja és ellenőrzi a polgármester valamint az önkormányzati képviselők vagyonnyilatkozatát,
11. kivizsgálja a képviselőkkel szembeni összeférhetetlenség megállapítására irányuló kezdeményezést,
12. lebonyolítja a titkos szavazásokat.

II. Gazdasági- és Környezetvédelmi Bizottság:

1. véleményezi az éves költségvetési javaslatot, a végrehajtásáról szóló féléves és

éves beszámoló tervezeteit,

2. vizsgálja a hitelfelvételek indokait és gazdasági megalapozottságát,

3. figyelemmel kíséri az önkormányzat vagyongazdálkodását,

4. elemzi és véleményezi a gazdaságpolitikai döntéseket,

5. véleményezi a vállalkozásba történő belépést, alapítványhoz való csatlakozást,

közérdekű kötelezettségvállalást,

1. véleményezi az önkormányzat korlátozottan forgalomképes valamint a vállalkozói vagyon körébe tartozó ingatlanok eladását, ingyenes használatba adását,
2. javaslatot tesz fejlesztési célú hitelek felvételére,
3. véleményezi a városfejlesztési koncepciókat,
4. véleményezi a város rendezési tervet,
5. részt vesz gazdasági koncepció, versenyeztetési szabályzat, gazdálkodásról szóló rendeletek véleményezésében,
6. véleményezi az építési szabályzatot és a szabályozási tervet,
7. ingatlanértékesítés esetén javaslatot tesz a képviselő testületnek a legalacsonyabb vételárra vonatkozóan,
8. véleményezi a települési önkormányzatokkal létrejövő együttműködési megállapodásokat, társulási szerződéseket,
9. dönt a munkaköri szolgálati lakások bérbeadásáról,
10. véleményezi a környezetvédelemmel kapcsolatos előterjesztéseket,
11. véleményezi a környezetvédelmi koncepciót,
12. javaslatot tesz a város közlekedési úthálózati fejlesztési programjára,
13. véleményezi a belvízelvezéssel kapcsolatos előterjesztéseket,
14. véleményezi a jelentősebb közterület használati engedély kérelmeket,
15. javaslatot tesz közterületek elnevezésére, nevük megváltoztatására.

III. Egészségügyi és Szociális Bizottság:

1. véleményezi a képviselő-testület elé kerülő egészségügyi és szociálpolitika témájú előterjesztéseket,
2. részt vesz és véleményezi az éves szociálpolitikai keretek kialakítását,
3. ellenőrzi a közös önkormányzati hivatal szociálpolitikai tevékenységét,
4. figyelemmel kíséri a helyi szociális rendeletből eredő feladatok végrehajtását,
5. képviselője útján részt vesz a környezettanulmányok elkészítésében,
6. figyelemmel kíséri az egészségügyi alapellátás helyzetét, személyi, tárgyi feltételeit,
7. dönt a szociális alapon hasznosítható lakások bérlőinek kijelölésében,
8. dönt a képviselő-testület által átruházott szociális hatáskörökben,
9. együttműködik az egészségügyi és szociális területen működő szervekkel,

hatóságokkal, egyházzal, karitatív szervezetekkel,

1. tájékozódik a hátrányos helyzetű lakossági csoportok életkörülményeiről, javaslatot tesz a felmerülő problémák megoldására,
2. az Oktatási-, Kulturális, Sport- és Közrendvédelmi Bizottsággal tartandó együttes ülésen dönt a Bursa Hungarica pályázatok elbírálásáról.

IV.Oktatási-, Kulturális, Sport- és Közrendvédelmi Bizottság:

1. véleményezi az önkormányzat oktatási, kulturális, sport és ifjúsági tárgyú előterjesztéseit,
2. részt vesz az oktatási és közművelődési intézmények költségvetési kereteinek kialakításában,
3. figyelemmel kíséri az oktatási és közművelődési intézmények tárgyi és személyi feltételeit,
4. javaslatot tesz oktatási és közművelődési intézmények létrehozására, összevonására, megszűntetésére,
5. ellenőrzi a képviselő-testület oktatási és közművelődési tárgyú határozatainak végrehajtását,
6. véleményezi az oktatási és közművelődési intézmények vezetői pályázatait,
7. javaslatot tehet a képviselő-testületnek, a polgármesternek kulturális egyesületek anyagi támogatására,
8. az önkormányzati fenntartású oktatási intézmények iskolaszéki tagjaira javaslatot tesz a képviselő-testületnek,
9. közreműködik az önkormányzat oktatási és kulturális témájú pályázatainak helyi kiírásában,
10. részt vesz és véleményezi az ifjúsági és sportfeladatokra jutó költségvetési keret kialakításokat,
11. javaslatot tesz a sportegyesületeknek nyújtandó költségvetési támogatások elosztására,
12. figyelemmel kíséri a városi sportlétesítmények üzemeltetésével kapcsolatos tevékenységet,
13. részt vesz az önkormányzat által szervezendő tömegsport események előkészítésében és lebonyolításában,
14. figyelemmel kíséri a helyi ifjúsági- sportegyesületek tevékenységét, munkájukhoz segítséget nyújt,
15. folyamatosan figyelemmel kíséri az érvényben lévő helyi sportkoncepció megvalósítását,
16. együttműködik a Bonyhádi Városi Diákönkormányzattal, a BONIFÖN-nel,
17. figyelemmel kíséri a gyermek és ifjúsági jogok érvényesítésének megvalósulását, a városi gyermekvédelmi helyzetet,
18. közreműködik a városi ifjúsági táboroztatás feltételeinek vizsgálatában, megvalósításában,
19. együttműködik a térség, a régió települési önkormányzatainak hasonló bizottságaival, illetve testületeivel a szakági feladatok közös megoldásáért,
20. dönt a sporttámogatás tartalékkeretének felhasználásáról,
21. véleményezi a közrend, közbiztonsággal összefüggő előterjesztéseket,
22. figyelemmel kíséri a polgárőrség munkáját,
23. véleményezi a város közlekedésével kapcsolatos előterjesztéseket, javaslatot tesz a közlekedési koncepcióra,
24. az Egészségügyi és Szociális Bizottsággal tartandó együttes ülésen dönt a Bursa Hungarica pályázatok elbírálásáról.